Styrerør

Et styrerør er den delen av en sykkelramme hvor forgaffelens kronrør (gafffelrør) er montert gjennom. Gaffel og ramme kobles der sammen i et dreibart grensesnitt ved hjelp av en styrelagersats (engelsk: headset).

Styrelager 
Styrelagersatsen holder styrelageret som gjør at forgaffelen kan svinge fritt.

 På sykler består styrelageret vanligvis av kulelager, men noen styrelagersatser bruker nålelager.

 På motorsykler brukes vanligvis koniske rullelager.

Castervinkel 
Styreaksevinkelen, også kalt castervinkelen, er vinkelen som styrerøret (og dermed styreaksen) har relativt loddrett eller vannrett avhengig av konvensjon. Styreaksen er den aksen som styremekanismen (forgaffel, styre, forhjul, og så videre) roterer om.

 På sykler måles styreaksevinkelen medurs fra horisontalen sett fra høyre side. Vertikal castervinkel vil tilsvare 90 grader etter denne målemetoden. Noen eksempler på vinkler er:
 71.25 til 74 grader på landevegsraceren 2006 Lemond Tete De Course (varierer med rammestørrelse)
 72.5 til 74 grader på banesykkelen 2007 Lemond Filmore, (varierer med rammestørrelse)
 På motorsykler måles styreaksevinkelen moturs fra vertikalen sett fra høyre side. Vertikal castervinkel vil tilsvare 0 grader etter denne målemetoden. Noen eksempler på vinkler:
 25.5 grader på streetfighteren 2007 Moto Guzzi Breva V 1100 
 27,5 grader på cruiseren 2007 Nevada Classic 750

Styrerør-diametre 
Styrerør kan bruke en av flere størrelsesstandarder

Sykler 
Styrerør på sykler blir noen ganger betegnet med hvilke gaffelrør de godtar. Dette kan føre til forvirring ettersom det vil gi et annet mål enn styrerørets innvendige diameter som må passe med en standardstørrelse for styrelagersats. For eksempel kan rammer som tar 25.4 mm kronrør kan ha tre forskjellige innvendige diametre for gjengede og gjengeløse styrelagersatser (ikke inkludert integrerte styrelagersatser). 

Det store utvalget av integrerte og ikke-standardiserte, proprietære styrelagersatser som rammeprodusenter har laget (og gått bort fra i noen tilfeller) gjør det problematisk å liste opp alle nåværende og tidligere dimensjoner på styrerør. Følgende tabell inneholder de vanligste størrelsene. Nominelle styrerørdiametre antar en 0.1-0.2 mm presspasning som er det de fleste styrerørsrømmerne er designet for å bore. Passelig pressepasning har vanligvis mellom 0.1 og 0.25 mm interferens.

Motorsykler 
Gaffelrør (kronrør) til motorsykler har ofte en standard diameter på 25.4 mm diameter, og styrerøret og styrelagersatsen er igjen dimensjonert utifra dette.

Referanser 

Sykkeldeler